Es sind mol drü buebe imne dorf gsi, wo gern fuessball gspilt hend… Denn hend die sich mol en eigene balle chaufe wölle und hend druf gsparet, recht lang. Irgendwenn hend denn jede mol 10 franke gha, und  zämä also 30 franke. Mit dem geld sinds denn in dorfsportlade gange und hend nocheme ball gfroget. De chef isch gad nöd ume gsi, aber de lehrling verchauft ene en balle für 30 franke. DBuebe hend mega freud und ziend mol devo. Wo denn de chef cho isch, het de lehrling stolz verzellt, das er de ladehüeter entli für 30 franke verchauft het. Am chef hend die drü aber leid tue wo so lang gsparet hend und het us de kasse 5 franke gno und zum lehrling gseit, dass er dene sovill zrugg geh söll. De lehrling goht mitem  geld de andere noh, aber findet, dass er nöd die ganze füf franke dene söll geh - und 5 chan mer jo au nöd dur 3 teile, also het er entschide, dass er jedem ein franke git und selber zwei bhaltet für sich. gesagt, getan.